Արարատ Հակոբյան

Արարատ Մխիթարի Հակոբյան (փետրվարի 26, 1947(1947-02-26), Ապագա, Էջմիածնի շրջան, Հայկական ԽՍՀ, ԽՍՀՄ), պատմաբան, պատմական գիտությունների դոկտոր։


== Կենսագրություն ==
Ծնվել է 1947 թվականի փետրվարի 26-ին Արմավիրի մարզի Էջմիածնի շրջանի Ապագա գյուղում։ 1966 թվականին ավարտել է տեղի միջնակարգ դպրոցը։ 1966-1971 թվականներին սովորել է Երևանի պետական համալսարանի պատմության ֆակուլտետում։ 1971 թվականից աշխատանքի է անցել ՀԽՍՀ ԳԱԱ պատմության ինստիտուտում։ Ավարտելով ինստիտուտի ասպիրանտուրան՝ 1980 թվականին պաշտպանել է Կարսի մարզի գյուղացիության պատմությանը նվիրված թեկնածուական ատենախոսություն։ 1982 թվականից դասախոսական աշխատանքի է անցել Երևանի պոլիտեխնիկական ինստիտուտում սկզբում՝ ավագ դասախոսի, այնուհետև՝ դոցենտի պաշտոնում։ 1998 թվականին պաշտպանել է դոկտորական ատենախոսություն «Հայաստանի խորհրդարանը և քաղաքական կուսակցությունները (1918-1920)» թեմայով։ 2005 թվականից գլխավորում է Հայաստանի պետական տնտեսագիտական համալսարանի Պատմության և քաղաքագիտության ամբիոնի աշխատանքները։ Արարատ Հակոբյանն ընդգրկված է ՀՀ ԳԱԱ Պատմության ինստիտուտում գործող գիտական աստիճաններ շնորհող ԲՈՀ-ի մասնագիտական խորհրդի կազմում։


== Գիտամանկավարժական գործունեությունը ==
Արարատ Հակոբյանն իր մասնակցությունն է բերել «Հայոց պատմություն» բազմահատորյակի հեղինակային և խմբագրական աշխատանքներին։ Գիտահետազոտական աշխատանքներին զուգահեռ Արարատ Հակոբյանը զբաղվում է նաև դասախոսական և ուսումնամեթոդական աշխատանքներով։ 2005 թվականից գլխավորում է Երևանի Պետական տնտեսագիտական համալսարանի պատմության և քաղաքագիտության ամբիոնի աշխատանքները։ Արարատ Հակոբյանը համահեղինակ է 8-րդ և 9-րդ դասարանների «Հայոց պատմություն» դպրոցական դասագրքերի։ Հեղինակ է ավելի քան 10 մենագրության, 70-ից ավելի գիտական հոդվածների ու գրքույկների, 100-ից ավելի հրապարակախոսական, քաղաքական և այլ բնույթի հրապարակումների։


== Երկերի մատենագիտություն ==
Խորհրդային Հայաստանը Մոսկվայի և Կարսի պայմանագրերում, Երևան, 2010, 338 էջ
Հայաստանի խորհրդարանը և քաղաքական կուսակցությունները (1918-1920 թթ.), Երևան, 2005, 363 էջ
ԽՄԿԿ սոցիալական ստրատեգիան, Երևան, 1989, 154 էջ։
Հայաստանի հանրապետությունը (1918–1920 թթ.), Երևան, 1992, 36 էջ։
ՀՅԴ 9–րդ ընդհանուր ժողովը, Երևան, 1994, 45 էջ։
Հայոց պատմություն (հնագույն շրջանից մինչև մեր օրերը), Երևան, 1996, 326 էջ։
Հակոբյան Արարատ, Սարգսյան Աշոտ, Հայոց պատմություն (հնագույն շրջանից մինչև մեր օրերը), Երևան, 1997, 326 էջ։
Հայաստանի խորհրդարանը և քաղաքական կուսակցությունները (1918–1920 թթ.), Երևան, 1998, 41 էջ։
Հակոբյան Արարատ, Սարգսյան Աշոտ, Վիրաբյան Վանիկ, Հայոց քաղաքական պատմություն, Երևան, 1999, 86 էջ։
Կարսի մարզ (գյուղացիության պատմության ուրվագծեր 1878–1917 թթ.), Երևան, 2000, 167 էջ։
ԵրՊԻ. 1933–2003. ՀՊՃՀ (համառոտ պատմություն), Երևան, 2003, 136 էջ։
1920 թվականի թուրք–հայկական պատերազմի փորձն ու դասերը, Երևան, 2004, 28 էջ։
Հայաստանի հանրապետության պարբերական մամուլի պատմություն (1918–1920 թթ.), 2005, 64 էջ։
Հայաստանի խորհրդարանը և քաղաքական կուսակցությունները (1918-1920 թթ.). Երևան, ՀՅԴ հրատ., 2005, 363 էջ։
Հակոբյան Արարատ, Խուդինյան Գևորգ, ՀՅ Դաշնակցության պատմության խեղաթյուրման վերջին փորձերը, Երևան, 2005, 60 էջ։
Հակոբյան Արարատ, Սարգսյան Աշոտ, Հայոց պատմություն (հնագույն շրջանից մինչև մեր օրերը), Երևան, 2010, 388 էջ։
ՀԽՍՀ 1921 թվականի ներքաղաքական կյանքի պատմության հիմնահարցերը հայ պատմագրության մեջ, Երևան, 2014, 260 էջ։
Միակուսակցական վարչակարգի ձևավորումը Խորհրդային Հայաստանում (1920-ական թվականներ), Երևան, 2016, 366 էջ։
Становление однопартийного режима в советской Армении: (1920-е годы), 2016.
Հայաստանի Հանրապետությունը, 1918-1920 թթ. (անկախության 100-ամյակի առթիվ), Լուսակն 2018, էջ 151։


== Գրականություն ==
Երևանի պետական համալսարանի 90-ամյա պատմության ֆակուլտետը, խմբ. Էդիկ Գ. Մինասյան, Երևան, 2009, էջ 324։


== Ծանոթագրություններ ==


== Արտաքին հղումներ ==
Արարատ Հակոբյան, - http://www.academhistory.am/upload/files/KENSAGRAKAN_A._HAKOBYAN.pdf